Amanda Seyfried

**Amanda Michelle Seyfried** ( ; lahir 3 Disember 1985) ialah seorang pelakon dan penyanyi wanita Amerika Syarikat. Beliau memulakan karier sebagai seorang model ketika berumur 11 tahun dan memulakan karier dalam bidang lakonan ketika berumur 15 tahun. 

Pada tahun 2004, Seyfried membuat penampilan filem pertamanya dalam filem komedi remaja, *[[Mean Girls]]*. Peranan sokongan beliau selepas itu adalah dalam filem bebas seperti *[[Nine Lives (filem 2005)|Nine Lives]]* (2005) dan drama jenayah, *[[Alpha Dog]]* (2006), beliau juga mempunyai peranan berulang dalam drama UPN TV, *[[Veronica Mars]]* (2004–2006). Diantara tahun 2006 dan 2011, beliau membintangi siri drama HBO, *[[Big Love]]* dan muncul dalam filem muzikal 2008, *[[Mamma Mia! (filem)|Mamma Mia!]]*.

Penampilan beliau yang lain termasuk watak utama dalam *[[Jennifer's Body]]* (2009), *[[Chloe (filem)|Chloe]]* (2009), *[[Dear John (filem 2010)|Dear John]]* (2010), *[[Letters to Juliet]]* (2010), *[[Red Riding Hood]]* (2011), *[[In Time]]* (2011), *[[Gone (filem 2012)|Gone]]* (2012), *[[Les Misérables (filem 2012)|Les Misérables]]* (2012), *[[Lovelace (filem)|Lovelace]]* (2013), *[[A Million Ways to Die in the West]]* (2014) dan *[[Ted 2]]* (2015).

## Kehidupan awal
Seyfried dilahirkan di Allentown, Lehigh County, Pennsylvania pada 3 Disember 1985. Ibunya, Ann (née Sander) adalah seorang ahli terapi pekerjaan dan bapanya, Jack Seyfried adalah seorang ahli farmasi. Beliau berketurunan Jerman, Inggeris, Scotland-Ireland dan Wales. Seyfried menamatkan pengajian pada tahun 2003 dari Sekolah Tinggi William Allen di Allentown. Beliau mempunyai seorang kakak bernama Jennifer Seyfried. Beliau merupakan seorang ahli muzik dalam kumpulan rock Philadelphia, Love City.

## Karier

### 1996–2006
Ketika tempoh Seyfried sebagai seorang model, beliau muncul dalam iklan cetak untuk syarikat pakaian termasuk Limited Too bersama Leighton Meester dan ditampilkan dalam tiga kulit buku novel bersiri *Sweet Valley High*.  Beliau berhenti daripada menjadi model ketika berumur tujuh belas tahun, dan bekerja sebagai seorang pelayan di sebuah pusat komuniti persaraan. Seyfried mempelajari vokal, opera dan berlatih bersama seorang jurulatih pementasan Broadway semasa masih remaja. Beliau mula berlakon sebagai pelakon tambahan dalam drama televisyen, *[[Guiding Light]]* Dari tahun 2000 sehingga 2001, beliau melakonkan watak Lucy Montgomery dalam *[[As the World Turns]]*. dan Joni Stafford dalam *[[All My Children]]* dari tahun 2002 sehingga 2003.

Pada tahun 2003, Seyfried menjalani uji bakat untuk watak Regina George dalam filem *[[Mean Girls]]*; watak itu kemudiannya diberi kepada Rachel McAdams. Walaupun beliau pada mulanya dicadangkan untuk melakonkan watak utama Cady Heron, yang diberikan kepada Lindsay Lohan, penerbit filem itu memutuskan bahawa Seyfried akan melakonkan watak Karen Smith, kawan Regina. Filem itu mencapai kejayaan box office dengan membuat kutipan sebanyak AS$129&nbsp;juta. Lakonan Seyfried di dalam filem ini membolehkan beliau bersama-sama Lohan, Lacey Chabert dan McAdams memenangi Anugerah Filem MTV dalam kategori "Best On-Screen Team". Seyfried menjalani ujibakat untuk watak utama dalam siri televisyen UPN, *[[Veronica Mars]]*. Watak itu kemudiannya diberikan kepada Kristen Bell dan Seyfried melakonkan watak rakan karib Veronica, Lilly Kane. Wataknya hanya ditunjuk dalam babak imbasan. Seyfried muncul dalam sepuluh episod siri televisyen ini pada tahun 2004 sehingga 2005.

Pada tahun 2005, Seyfried melakonkan watak utama, Samantha, sebuah karakter yang ditulis oleh pengarah, Rodrigo García khas untuknya dalam filem *[[Nine Lives (filem 2005)|Nine Lives]]* yang menampilkan sembilan filem pendek dengan tema berlainan dan barisan pelakon yang luas. Untuk lakonannya dalam filem ini, Seyfried bersama-sama pelakon wanita utama filem ini yang lain memenangi anugerah dari Festival Filem Antarabangsa Locarno untuk Pelakon Wanita Terbaik. Pada tahun yang sama, beliau melakonkan watak sokongan, Mouse dalam filem bebas, *[[American Gun (filem 2005)|American Gun]]*. Pada tahun 2006, Seyfried muncul dalam lima episod siri TV, *[[Wildfire (siri TV)|Wildfire]]* sebagai Rebecca dan melakonkan watak utama sebagai Chrissy dalam filem pendek, *Gypsies, Tramps & Thieves*. Seyfried juga melakonkan watak kecil sebagai Julie Beckley di dalam filem *[[Alpha Dog]]*. Dari tahun 2004 sehingga 2006, Seyfried membuat beberapa penampilan tetamu dalam siri televisyen termasuk *[[House (siri TV)|House, M.D.]]*, *[[Justice (siri TV 2006)|Justice]]*, *[[Law & Order: Special Victims Unit]]*, *[[American Dad!]]* dan **.

### 2006–2011
Seyfried mula terkenal selepas peranan beliau dalam bersiri HBO, *[[Big Love]]*.  Seyfried melakonkan watak Sarah Henrickson di dalam drama ini. *Big Love* pertama kali ditayangkan di Amerika Syarikat pada 12 Mac 2006. Pada bulan Disember 2009, HBO mengesahkan bahawa Seyfried akan kembali untuk musim keempat drama ini tetapi ia akan menjadi musim terakhirnya kerana Seyfried ingin menumpukan perhatian kepada kerjaya filem beliau dan projek yang akan datang.

Susulan *Big Love*, Seyfried melakonkan watak sokongan sebagai Zoe di dalam filem drama seram tahun 2008, *[[Solstice (filem)|Solstice]]* dan beliau membintangi bersama Meryl Streep dalam filem *[[Mamma Mia! (filem)|Mamma Mia!]]*. *Mamma Mia!* merupakan watak utama Seyfried yang pertama. Filem ini merupakan filem dengan kutipan kelima tertinggi pada tahun 2008, dan setakat bulan Januari 2013, ia merupakan filem dengan kutipan ke-73 tertinggi sepanjang zaman. Persembahan muzikal beliau dalam *Mamma Mia!* dikeluarkan dalam runut bunyi filem ini dimana beliau menyanyikan lima lagu.

Pada bulan Mac 2008, Seyfried dipilih untuk berlakon dalam  filem komedi seram, *[[Jennifer's Body]]*. Dalam filem ini, Seyfried melakonkan watak Anita "Needy" Lesnicki. Filem ini ditayangkan buat pertama kali di Festival Filem Antarabangsa Toronto 2009 dan ditayangkan di teater pada 18 September 2009. Filem ini menerima ulasan bercampur daripada pengkritik. Pada tahun yang sama, beliau dipilih untuk berlakon dalam filem bebas, *[[Boogie Woogie]]*. Beliau melakonkan watak Paige Oppenheimer. Filem ini pada ditayangkan pada 26 Jun 2009 di Festival Filem Antarabangsa Edinburgh dan secara rasminya ditayangkan di teater AS pada 25 April 2010. Pada 22 Februari 2009, Seyfried menyampaikan anugerah Anugerah Akademi Tahunan ke-81 2009. Pada awal bulan Mac 2009, pengarah, Zack Snyder telah memilih Seyfried untuk melakonkan watak utama, Baby Doll dalam filem *[[Sucker Punch (filem)|Sucker Punch]]*, tetapi Seyfried terpaksa keluar daripada projek filem ini konflik jadual bersama *Big Love*.

Seyfried membintangi bersama Channing Tatum dalam *[[Dear John (filem 2010)|Dear John]]*, sebuah adaptasi dari novel dengan nama yang sama ditulis oleh Nicholas Sparks. Filem ini ditayangkan pada 5 Februari 2010 dan merima ulasan negatif.  Seyfried menulis dan menyanyikan lagu "Little House", sebuah lagu yang muncul dalam runut bunyi filem *Dear John*. Seyfried muncul dalam filem erotik thriller, *[[Chloe (filem)|Chloe]]* yang ditayangkan oleh Sony Pictures Classics pada 26 Mac 2010. *Chloe* pada asalnya ditayangkan di Festival Filem Toronto pada bulan September 2009. Lakonan Seyfried di dalam filem ini menerima ulasan baik daripada pengkritik.

Pada tahun 2010, Seyfried membintangi filem romantik komedi, *[[Letters to Juliet]]* yang menerima ulasan bercampur dan merupakan satu kejayaan box office. Filem ini mengutip AS$80 juta di seluruh dunia. Beliau menerima anugerah sebagai "Showest Breakthrough Female Star of The Year". Beliau juga memenangi kategori "Scared-As-S**T" untuk lakonannya dalam *Jennifer's Body* dan dicalonkan untuk Lakonan Wanita Terbaik untuk filem *Dear John* di Anugerah Filem MTV 2010. Juga pada tahun 2010, beliau dimasukkan ke dalam senarai *[[Forbes]]* "17 Bintang Untuk Dilihat" dan menerima 3 pencalonan dalam Teen Choice Awards.

Seyfried melakonkan watak Valerie di dalam filem *[[Filem Red Riding Hood, 2011|Red Riding Hood]]*; ia ditayangkan pada 11 Mac 2011 dan menerima ulasan tetapi tetapi mencapi kejayaan box office dengan kutipan AS$90 juta berbanding bajet produksi sebanyak AS$42 juta. Beliau juga melakonkan watak utama sebagai Sylvia Weis di dalam filem *[[In Time (filem)|In Time]]*. Filem ini ditayangkan pada bulan Oktober 2011 dan menerima ulasan bercampur. Filem ini mengutip AS$172 juta di seluruh dunia.

### 2012–sekarang
Seyfried membintangi filem *[[Gone (filem 2012)|Gone]]* ditayangkan pada awal tahun 2012. Kemudiannya pada tahun itu, beliau melakonkan watak Cosette dalam Les Misérables. Filem itu dan lakonannya menerima pujian positif daripada pengkritik dan dicalonkan untuk Best Picture Anugerah Akademi serta mengutip S$440 juta di seluruh dunia.

Pada tahun 2013, Seyfried muncul dalam filem komedi, *[[The Big Wedding]]* dan mempunyai watak suara dalam filem animasi, *[[Epic (filem 2013)|Epic]]*. Beliau melakonkan watak Linda Lovelace dalam filem *[[Lovelace (filem)|Lovelace]]*. Lakonannya dalam filem itu menerima pujian daripada pengkritik. Beliau ditandatangani untuk melakonkan watak Ann Burden dalam Z for Zachariah, tetapi digantikan oleh Margot Robbie, . Beliau melakonkan watak Mary dalam filem *Pan*. Beliau juga membintangi filem komedi 2015, *[[Ted 2]]* bersama-sama Mark Wahlberg dan Seth MacFarlane.

## kehidupan peribadi
Seyfried telah menyatakan bahawa beliau menghidap masalah kebimbangan dan serangan panik. Beliau juga mengalami masalah ketakutan pentas dan mengelak daripada berlakon dalam produksi teater sehingga bulan April 2015, apabila beliau membintangi produksi off-broadway *The Way We Get By* di Second Stage Theater.

Seyfried mempunyai hubungan bersama pelakon *[[Mamma Mia! (filem)|Mamma Mia!]]*, Dominic Cooper dari tahun 2008 sehingga tahun 2010, dan Justin Long dari tahun 2013 sehingga tahun 2015.

## Filmografi
### Filem

### Televisyen

## Diskografi

## Rujukan

## Pautan luar

* 
* 
*